PORNAISTEN KUNTA

SIVISTYSLAUTAKUNTA

ANSIOITUNEIDEN URHEILIJOIDEN, JOUKKUEIDEN JA SEURATOIMIJOIDEN PALKITSEMISSÄÄNTÖ

**Yleistä palkitsemisesta**

Pornaisten kunta palkitsee **menestyneitä yksilöurheilijoita ja joukkueita** erillisillä kannustestipendeillä sekä muilla huomionosoituksilla.

Stipendin myöntämisen edellytyksenä on, että urheilija on kirjoilla Pornaisten kunnassa.

Stipendin saamisen ehtona on lisäksi, että urheilija noudattaa urheilujärjestöjen eettisiä pelisääntöjä ja voimassa olevaa Suomen Antidopingtoimikunta ADT ry:n säännöstöä.

Stipendin hakuaika päättyy 31.1. tai sitä seuraavana arkipäivänä kello 23:59. Stipendiä haetaan oheisella lomakkeella tai vapaamuotoisella hakemuksella, jossa kuitenkin on vähintään lomakkeessa vaaditut tiedot. Epäselvät ja puutteellisin tiedoin varustetut hakemukset voidaan jättää huomioimatta. Esityksen palkitsemisesta voi tehdä kuka tahansa 18 vuotta täyttänyt henkilö.

Sivistyslautakunta jakaa muiden huomionosoitusten lisäksi vuosittain **tunnustuspalkinnon yhdelle tai useammalle Pornaislaista liikuntaa ja liikuntakulttuuria merkittävästi edistäneelle aktiiviselle seuratoimijalle.** Palkittavia seuratoimijoita voi ehdottaa vapaa-aikatoimelle vapaamuotoisella kirjallisella ehdotuksella 31.1. tai sitä seuraavana arkipäivänä kello 23:59 mennessä.

Stipendit ja huomionosoitukset luovutetaan erikseen järjestettävässä tilaisuudessa, jonka kutsuu koolle vapaa-aikasihteeri. Päätöksen palkitsemisesta tekee sivistyslautakunta viranhaltijan esityksestä. Yleisen sarjan maailmanmestaruudesta tai olympiavoitosta jaettavasta palkinnosta päättää kunnanvaltuusto.

**Palkitsemissäännöt**

* Stipendi voidaan myöntää palkkiona saavutetusta menestyksestä tai kannustestipendinä lahjakkaalle ja hyvää urheiluhenkeä ja esimerkkiä osoittaneelle aktiiviselle urheilijalle. Menestyksen lisäksi aktiivinen seuratoimintaan osallistuminen (valmentaja, tuomari, toimitsija, urheilutoimittaja…) sekä muu liikunnan ja liikuntakulttuurin edistäminen luetaan hyväksi stipendeistä päätettäessä.
* Menestyvälle joukkueelle voidaan myöntää harkinnanvarainen joukkuestipendi.
* Kannustestipendin yläikäraja on 27 vuotta. Sivistyslautakunta voi palkita myös 28 vuotta täyttäneitä poikkeuksellisen suurista saavutuksista. Yläikäraja ei koske yleisen sarjan maailmanmestareita eikä olympiavoittajia.
* 28 vuotta täyttäneet palkitaan stipendin sijaan pääasiallisesti muulla huomionosoituksella.
* Palkittavan urheilulajin on oltava mukana VALO ry:n jäsenjärjestön säännöllisessä kansallisessa kilpailutoiminnassa ja järjestöllä on oltava voimassa oleva antidopingsopimus.
* Harkintansa mukaan sivistyslautakunta voi jakaa myös muita huomionosoituksia.

**Menestyksen perusteella jaettavat stipendit.** Stipendin suuruus on ohjeellinen.

Kategoria menestys stipendin suuruus

1 Maailmanmestaruus Harkinnanvarainen

Olympiavoitto

2 MM –mitali 2-3 100-500 €

3 EM –mitali 1-3 100-500 €

4 PM –mitali 1-3 50-300 €

5 SM –mitali 1-3 50-300 €

6 Muu peruste Harkinnanvarainen

7 Joukkuelajin 50-300

Maajoukkue-edustus

8 Menestyvä joukkue Harkinnanvarainen

Arvioinnissa otetaan huomioon lajien kansallisen ja kansainvälisen kilpailutoiminnan vaativuus ja kilpailuihin osallistuvien määrä. Urheilija/joukkue on oikeutettu vain yhteen stipendiin toimintavuoden aikana. Nämä säännöt koskevat myös vammaisurheilijoita.

**Pornaisten kunta** URHEILIJAN PALKITSEMINEN 20 \_\_\_\_\_­\_\_

**Kirkkotie 172**

**07170 Pornainen**

|  |  |  |
| --- | --- | --- |
| **TIEDOT** | | |
| **Urheilijan ja/tai joukkueen nimi & ikä** |  |
| **Seura** |  |
| **Urheilijan puhelinnumero** |  |
| **Urheilijan osoite ja sähköpostiosoite** |  |

|  |  |
| --- | --- |
| **Saavutus / perusteet** |  |
| **Laji** |  |
| **Tulos** |  |
| **Kilpailu/sarja** |  |
| **Sarjaan osallistuneiden kilpalijoiden määrä tai selvitys osallistumisoikeuteen vaikuttavista karsintasäännöistä ja tulosrajoista.** |  |
| **Tapahtumapaikka ja aika** |  |
| **Tulokset (linkki sähköiseen tuloslistaan tai viralliset tulokset hakemuksen liitteenä)** |  |
| **ILMOITTAJAN TIEDOT** | |
| **Nimi** |  |
| **Puhelinnumero ja sähköpostiosoite** |  |
| **Allekirjoitus ja päiväys**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_ / \_\_\_\_ \_\_\_\_\_\_\_\_** | | |